

ИЗБОРНОМ ВЕЋУ

ФАКУЛТЕТА ОРГАНИЗАЦИОНИХ НАУКА УНИВЕРЗИТЕТА У БЕОГРАДУ

**Предмет:** Извештај Комисије о пријављеним кандидатима за избор у звање **сарадника у настави** за ужу научну област **Meнаџмент људских ресурса**

Одлуком Изборног већа Факултета организационих наука **05-02 бр. 4/28-1** од **04.09.2019.** године именовани смо у Комисију за припрему Извештаја о пријављеним кандидатима по конкурсу за избор једног сарадника у звању **сарадник у настави,** на одређено време од једне године, са пуним радним временом,за ужу научну област **Менаџмент људских ресурса** (у даљем тексту: Комисија). Након увида у конкурсни материјал, Комисија подноси следећи

**И З В Е Ш Т А Ј**

На конкурс који је објављен на интернет адреси Факултета организационих наука и у огласним новинама Националне службе за запошљавање ''Послови'' бр. 846 11.09.2019. године са роком трајања до 15 дана у предвиђеном року пријавила се једна кандидаткиња - Соња Иванчевић.

1. Соња Иванчевић из Београда

Соња Иванчевић рођена је 4.6.1980. године у Београду, где је завршила основну школу ,,Старина Новак'' као ученик генерације и носилац дипломе Вук Караџић, а потом и природно-математички смер Пете београдске гимназије. Основне академске студије завршила је 2006. године на Филолошком факултету Универзитета у Београду, на Катедри за Енглески језик и књижевност, са просечном оценом 8,39. Наставни програм који је похађала обухвата и предмете из области: психологијa, филозофијa и методикa, те је на одговарајућим испитима из поменутих области, добила следеће оцене респективно: 9, 10 и 10. Положила је и испит Педагогија приликом добијања Дозволе (лиценце) за рад наставника, 2011. године.

Мастер академске студије уписала је 2014. године на Факултету организационих наука, студијски програм Менаџмент, модул Менаџмент људских ресурса. Студије је завршила са просечном оценом 10,00, односно са овом оценом положила све испите предвиђене програмом, укључујући и најрелевантније: Менаџмент људских ресурса – изабрана поглавља, Тренинг и развој запослених - одабрана поглавља, Радно право и Менаџмент и организација. Мастер рад на тему ,,Мотивација генерације Y у радном окружењу'' одбранила је 2016. године, са оценом 10. Мастер рад приказао је резултате истраживања у коме је учествовало 802 испитаника.

Тренутно је студент студијског програма Менаџмент у јавном сектору на мастер академским студијама на Факултету организационих наука, које је уписала 2018. године.

У школској 2018/2019 години ангажована је на Факултету организационих наука Универзитета у Београду као сарадник ван радног односа за ужу научну област Менаџмент људских ресурса, а за помоћ у настави на студијама првог степена. Држала је вежбе на предмету Менаџмент људских ресурса, студентима друге и треће године основних академских студија. Вредновање њеног педагошког рада извршило је укупно 235 студената следећих смерова: Операциони менаџмент, Менаџмент, Информациони системи и технологије и Управљање квалитетом, и од њих је добила следеће укупне просечне оцене, респективно: 4,91; 4,91; 4,95 и 4,98.

Поред наведеног радног искуства на факултету, Соња Иванчевић има 13 година педагошког искуства које је стекла радећи као наставник енглеског језика у школи ,,Старина Новак'' (Београд) и у школи ,,Стеван Дукић'' (Београд). Од 2006. године, од када формално ради у образовном систему Србије, на месту наставника енглеског језика, па све до 2019. године, редовно се усавршава у различитим методичким областима а у складу са захтевима ресорног министарства као и личним афинитетима. Похађа семинаре, тренинг радионице и програме обавезног стручног усавршавања за просветне раднике, али и међународне конференције и симпозијуме које пружају дадатан увид у нове тенденције образовног процеса.

Током основних студија, 2005. године, боравила је извесно време у Канади где је као студент *ELS* института за језике у Торонту, добила диплому Мастерс нивоа интензивног програма енглеског језика. Програм је био фокусиран на извођење наставе различитих садржаја у међународним оквирима, уз употребу савремених наставних метода и средстава. Ово искуство значајно је утицало на формирање њеног педагошког идентитета.

Осим падагошког рада, од 2016. године, а након завршетка мастер академских студија, интензивно се посветила менаџменту људских ресурса, у жељи да научене теоријске концепте примени у пракси и стекне искуство у што већем броју кадровских активности. Након завршене праксе у фирми *Omnes Group* (која се бави регрутовањем и селекцијом), спроводи активности регрутовања и селекције за компаније које послују у различитим областима (међународна трговина, грађевинска индустрија, образовне институције, компаније које се баве забавом, итд.), прави приручнике за запослене који садрже компанијска правила, политике и процедуре, али се бави и обуком и развојем запослених.

Године 2019. похађала је програм ,,*HR Enter* – *60 лекција из праксе''*, који је обухватио тренинге из следећих области: HR функција и бизнис окружење; Регрутација, селекција и талент аквизиција; Учење и развој; Компензације и бенефити; HR data driven и технологија и Будућност HR функције. Обуку су изводили еминентни тренери и експерти у наведеним кадровским активностима, а цео програм организован је од стране Центра за развој карије и саветовање студената Универзитета у Београду и организације *HR World*. Поред тога, 2017. године похађала је обуку *,,Методологија писања научних радова високог квалитета за професоре, истраживаче, студенте постдипломских студија и студенте''* (Association of Economists and managers of the Balkans, UdEkoM Balkan).

Соња Иванчевић аутор је семинара (програма стручног усавршавања) ,,Синдром изгарања – како преживети стрес на радном месту'' који је акредитован од стране Завода за унапређење образовања и васпитања Републике Србије (каталошки број програма 236), и који је намењен свим просветним радницима у Србији. Такође, један је од аутора је и реализатора обуке пословне комуникације на енглеском језику за запослене на глобалном финансијском тржишту *Forex*, која је први пут изведена у фебруару 2017. године у британској компанији *Fortrade*, за коју Соња Иванчевић од јануара, 2017. године врши и део процеса селекције.

Последњих година Соња Иванчевић имала је могућност да оствари своју склоност ка научно-истраживачком раду, где се највише посветила истраживањима која се тичу мотивације запослених, али и утицаја стреса и синдрома изгарања на различите професије. Такође, бавила се истраживањем разлика у односу према послу између генерација које су данас активне у радном окружењу, проблемом ангажованости запослених и другим темама.

Аутор је и коаутор следећих радова у области менаџмента људских ресурса:

Ivanovic, T., & Ivancevic, S. (2018). Turnover Intentions and Job Hopping among Millennials in Serbia. Management: Journal Of Sustainable Business And Management Solutions In Emerging Economies, 24(1), 53-63. doi:10.7595/management.fon.2018.0023

Ivancevic, S., & Ratkovic, T. (2016). Millennials in the Workplace*,* *Proceedings of XV International Symposium, “Reshaping the Future through Sustainable Business Development and Entrepreneurship”*, SymOrg 2016, Faculty of Organizational Sciences, Zlatibor, Serbia, June 2016, ISBN 9788676803262

Trajković, T., Ivanović, T. & Ivančević, S. (2019). Burnout syndrome among television employees, *Proceedings of the 14th International Scientific Conference for Risk and Safety Engineering,* Kopaonik, Serbia, January 2019, ISBN: 978-86-6211-116-6

Иванчевић, С., & Киковић, Г. (2017). Процена ризика за настанак синдрома изгарања код наставника у основној школи. *Зборник резимеа ,,Дани дефектолога 2017'', стручно-научна конференција са међународним учешћем,* Нови Сад, Србија, фебруар 2017, ИСБН 978-86-84765-51-4

Иванчевић, С., Ваци, А., & Нишић, А. (2016). Синдром изгарања на радном месту, *Зборник радова прве међународне стручно-научне конференције ,,Нови изазови у едукацији'',* Чатеж, Словенија, октобар 2016, ИСБН 978-86-88125-22-2

Иванчевић, С., & Ивановић, Т. (2016). Миленијумска генерација - нови изазови*,* *Зборник радова прве међународне стручно-научне конференције ,,Нови изазови у едукацији'',* Чатеж, Словенија, октобар 2016, ИСБН 978-86-88125-22-2

Иванчевић, С. (2016). Синдром изгарања, *Зборник уводних реферата са расправама*, *Друго саветовањe просветних радника: Репродуктивно или функционално знање*, Тара, Србија, јун 2016, ИССН 2466-5193.

Аутор је и коаутор и научних радова из других области:

Stevanović, M., Filipović, B., Ivančević, S., Papić, Lj., & Jozić, D. (2019). Thematic orienteering as an innovative content of compulsory physical activities of primary school pupils, *Proceedings of the III International Conference "SPORT, RECREATION, HEALTH",* Belgrade, Serbia, May 2019, ISBN: 978-86-83687-27-5

Иванчевић, С. (2017). Значај међународне сарадње. *Зборник уводних реферата са расправама*, *Треће саветовањe просветних радника: Место наставника у образовном систему*, Сокобања, Србија, јун 2017, ИССН 2466-5193.

Поред наваденог, 2008. године похађала је *PR* тренинг програм, маркетиншке агенције PRAGMA, a 2003. године добила је лиценцу Спортског рекреатора и аниматора, од стране Факултета за спорт и физичко васпитање. Учествовала је у организацији и реализацији бројних међународних спортских првенстава и културних догађаја. Као студент основних студија често се бавила волонтерским радом.

**З А К Љ У Ч А К**

Прегледом приложене документације Комисија је утврдила да кандидаткиња Соња Иванчевић испуњава формалне услове прописане Законом, Статутом Факултета и Одлуком Наставно-научног већа о условима, начину и поступку избора сарадника у настави на Факултету организационих наука. Документација коју је доставила кандидаткиња је потпуна. Кандидаткиња је тренутно студент мастер академских студија, а основне академске студије завршила је са просечном оценом 8,39. Претходно је завршила мастер академске студије из уже научне области Менаџмент људских ресурса са просечном оценом 10,00. Има научне радове из уже научне области Менаџмент људских ресурса објављене у часописима и излагане на научним конференцијама. Њен педагошки рад у току ангажовања као сарадника ван радног односа на предмету Менаџмент људских ресурса био је оцењен високим оценама студената.

На основу свега изнетог, Комисија предлаже Изборном већу Факултета организационих наука у Београду да **Соњу Иванчевић изабере у звање сарадника у настави** на одређено време од једне године, са пуним радним временом,за ужу научну област **Менаџмент људских ресурса.**

К о м и с и ј а

1. др Татјана Ивановић, доцент ФОН-а – председавајући

2. др Ранко Орлић, редовни професор ФОН-а у пензији – члан

3. др Aна Алексић Мирић, ванредни професор Економског факултета Унивезитета у Београду – члан

У Београду, 30.09.2019. године